钦定古今图书集成/明伦汇编/氏族典/第205卷 > 高明
## 钦定古今图书集成/明伦汇编/氏族典/第205卷 > 高明

按《万姓统谱》：明字则诚，居崇儒里。性聪敏，自少以博
学称。一日叹曰：“人不专经取第，虽博奚为。”乃自奋读
《春秋》，识圣人大义。属文操笔立就，一时名公卿皆慕
与交。登至正乙酉第，授处州录事。数忤权贵，谢病去。
除福建行省都事，道经庆元，方氏窃据，强留幕下，力
辞不从，卧病卒。所著有《柔克斋集》二十卷。今所传《琵
琶记》，关系风化，实为词曲之祖，盛行于世。弟诚，字则
明，亦有文名，时号《高氏两难》。